Motocross

Motocross er en motorsport som kjøres med en crossykkel på egne baner med enten jord, sand eller lignende som underlag. Sporten stammer fra Storbritannia og ble populær på 1920-tallet.

Løp kjøres vanligvis over to heat, eller to omganger. På det meste så kan det være opptil 30 startende hvor de første 100 meterne er en rett slette, før de kommer inn i en krapp sving. Resten av banen er sammensatt av hopp, svinger for å holde farten nede.

 Utstyr 
Motocross kjøres med spesialiserte motocrossykler. Disse syklene er lette, kraftige og designet for å håndtere utfordrende terreng. I tillegg til sykkelen, er det viktig å ha riktig beskyttelsesutstyr. Dette inkluderer hjelm, beskyttelsesbriller, hansker, støvler, og kroppsbeskyttelse som beskytter mot skader ved fall og kollisjoner.

 Baner og terreng 
Motocrossbaner varierer i utforming og inkluderer ofte naturlige og menneskeskapte hindringer som hopp, svinger, bratte bakker og ulendt terreng. Disse banene tester både førerens ferdigheter og sykkelens ytelse. Banene er vanligvis mellom 1 og 3 kilometer lange og kan ha forskjellige underlag som jord, sand eller gjørme.

 Konkurranser 

Motocross-konkurranser arrangeres på flere nivåer, fra lokale amatørkonkurranser til internasjonale mesterskap. Noen av de mest kjente internasjonale konkurransene er FIM Motocross World Championship og AMA Motocross Championship i USA. Konkurransene består vanligvis av flere heat hvor utøverne samler poeng basert på plasseringer. Den med flest poeng etter alle heatene vinner konkurransen.

 Treningsregime 

For å bli en dyktig motocrossfører kreves det mye trening og fysisk forberedelse. Det er viktig å ha god kondisjon, styrke og fleksibilitet for å kunne håndtere de fysiske kravene i sporten. Mange førere trener også tekniske ferdigheter som startteknikk, svinger og hopping.

 Sikkerhet 
Sikkerhet er en viktig del av motocross. Risikoen for skader er høy på grunn av den aggressive kjøringen og de utfordrende banene. Derfor er det essensielt med godt beskyttelsesutstyr og grundig kjøretrening. Mange baner har også sikkerhetspersonell og medisinsk beredskap på plass under konkurranser og treninger.

 Motocross i Norge 
I Norge er det tillatt å kjøre motocross på spesielt godkjente områder og i regi av en klubb som er medlem i NMF. Alle som kjører motocross må ha lisens. Det finnes også nybegynnerlisens som kan løses ved fremmøte på en motocrossbane. For å få trening eller konkurranselisens må et lisenskurs som inneholder åtte timer teori og 8 timer kjøreteknikkvære gjennomgått. Motocrossgrenen omfatter også Freestyle Motocross (FMX), Supercross og supermotard.

Hoppene på en motocrossbane kan ha fra 1 meter og helt opp imot 40 meter. Sporvalget i motocross er helt avgjørende for hvilken plassering man får, ved å velge feil spor kan man tape bortimot 10 sekunder, og det skal mye til for å kjøre seg opp igjen. Motocross er en veldig fysisk krevende idrett og utøverne må ha svært bra kondisjon samt godt med styrke i hele kroppen. I motocross arrangeres det NM, NM for lag og Norgescup.

Norges største motocross-stjerne, Kenneth Gundersen, er eneste nordmann som har kjørt Motocross Grand Prix (VM) på et profesjonelt lag. Han la opp i 2009. 

I motocross kan barn kjøre inntil 60 cm³ laveffekt fra fylte fem år. Det året et barn fyller ti år kan det kjøre inntil 85 cm³. Inntil 125 cm³ kan man kjøre fra det året man fyller 14 år. Fra 16 år kan man kjøre fri cm³. Teknisk utvalg i motorsportforbundet kan også seriegodkjenne barnemotorsykler med høyere kubikkstørrelse, under forutsetning at syklene er beregnet for barn og har laveffektytelse (lav HK-ytelse) som passer størrelse og individuelle ferdighetsnivå.

 Se også 
 André Villa
 Genette Våge

 Eksterne lenker 
 Motox.no – Portal for motocross og fmx-nyheter fra Norge og utland 
 SuperCross.dk – Den største innendørsbanen i Europa
 Jentecross.no – Nettsted for jenter og motocross

Kategori:Motorsykkelsport